**ა(ა)იპ „მცხეთის კულტურული მემკვიდრეობისა და ტურიზმის განვითარების ცენტრი“ საწესდებო მიზნებისა და 2022 წლის სამუშაო გეგმის მიხედვით ახორციელებს, როგორც დაგეგმილ და მიმდენარე პროექტებს, ასევე მუშაობს ახალ გამოწვევებსა და აქტივობებზე კულტურული მემკვიდრეობის დაცვის, ურბანული დაგეგმარების და ტურიზმის განვითარების მიმართულებით.**

გამოვყოფთ 2022 წლის პრიორიტეტულ პროექტებს:

1. პილოტ-პროექტს - „ ტურისტულ- საინფორმაციო პორტალს - www.mtskheta.live.“ რომლის ფარგლებში, მომზადდა დეტალური ინფორმაცია (ორენოვანი - EN, GEO) ქალაქ მცხეთაში არსებული ღირსშესანიშნაობების, კულტურული მემკვიდრეობის ძეგლების, კვების ობიექტების, სასტუმროებისა და ჰოსტელების, რეკრეაციული და კულტურულ-შემეცნებითი სივრცეების შესახებ. არსებულ პროექტთან დაკავშირებით ცენტრის თანამშრომლები უშუალოდ აწვდიან ინფორმაციას მცხეთაში არსებული საოჯახო სასტუმროებისა და კვების ობიექტების მენეჯერებს. დიდია მათი ინტერესი და თანამშრომლობის სურვილი. ახალი ინფორმაცია ყოველდღიურად იტვირთება პორტალზე ქართულ/ინგლისურ ენაზე. იგეგმება კატალოგის დამუშავება მუნიციპალიტეტის მასშტაბით.

მცხეთის სტუმრებისა და ტურისტებისთვის მაქსიმალურად კომფორტული და მორგებული სერვისის მიწოდების მიზნით, ცენტრის ტურიზმის განვითარების განყოფილების ოფისთან, კერძოდ, სვეტიცხოვლის მოედანზე, დამონტაჟდა უფასო WiFi-ის ორი ანტენა.

მიმდინარე წლის 13 ოქტომბერს, ცენტრის საინფორმაციო გვერდის მეშვეობოთ მოხდა აღნიშნული პროექტის პრეზენტაცია. გამომწერეთა შეფასებით დავრწმუნდით, რომ პორტალის შექმნა დროული და საჭირო იყო.

1. პროექტს ,,მთა ქართლი,“ რომლის მიზანია ლოკაციის ისტორიული, კულტურული, ლანდშაფტური პოტენციალის წარმოჩენა და პოპულარიზაცია. ჩატარდა გარკვეული აქტივობები. კერძოდ, შემუშავდა ტერიტორიის დაცვა-განვითარების იდეა. სსიპ “ველური ბუნების ეროვნული სააგენტოსთან“ თანამშრომლობით, დაისახა მთა ქართლის პერიმეტრში, ველურ ბუნებაში გაშვებულ იქნას კაკბების გუნდი, მისი რესტორინგისათვის, რაც ხელს შეუწყობს ადგილობრივი ფაუნის გამრავალფეროვნებას და დამატებით ღირებულებას შესძენს არქეოლოგიურ და არქიტექტურულ გარემოს. ასევე, განხორციელდა ბაგინეთის პერიმეტრზე ისტორიული კედლების და წყალგამტარების მონიტორინგი. კედელი 1865 წელს დაწყებული რკინიგზის ხაზის გაყვანისას, მშენებლობის დასაწყისშივე იქნა აგებული. მზადდება წინადადება, მინიმუმ 150 წლის, ინფრასტრუქტურულ ნაგებობას მიენიჭოს ძეგლის სტატუსი, მისი შენარჩუნებისა და შემდგომი რეაბილიტაციისათვის.